S-172/2016

Mál þetta, sem var dómtekið 18. þessa mánaðar, var höfðað með ákæru lögreglustjórans á höfuðborgarsvæðinu, útgefinni 26. síðasta mánaðar, á hendur J-kk-þgf H-kk-þgf J-kk-þgf, kt. 000000-0000, Skipalóni 1 í Hafnarfirði, „fyrir eftirtalin brot:

1. Umferðarlagabrot, með því að hafa miðvikudaginn 11. nóvember 2015 ekið bifreiðinni [...] óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 800 ng/ml og tetrahýdrókannabínól 0,6 ng/ml) um Hafnarfjarðarveg í Garðabæ, sunnan við Arnarnesbrú, þar sem lögregla hafði afskipti af ákærða.

[...]

Telst brot þetta varða við 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987 með áorðnum breytingum.

2. Umferðarlagabrot, með því að hafa laugardaginn 28. nóvember 2015 ekið bifreiðinni [...] óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 185 ng/ml og tetrahýdrókannabínól 0,7 ng/ml) norður Vesturlandsveg í Borgarbyggð, við Bifröst, þar sem lögregla stöðvaði aksturinn.

[...]

Telst brot þetta varða við 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987 með áorðnum breytingum.

3. Gripdeild, með því að hafa fimmtudaginn 14. janúar 2016 á þjónustustöð Olís við Hafnarfjarðarveg í Garðabæ, dælt bensíni á bifreiðina [...] að andvirði kr. 11.709 og haldið á brott án þess að greiða fyrir.

[...]

Telst brot þetta varða við 245. gr. almennra hegningarlaga nr. 19/1940.

4. Umferðarlagabrot, með því að hafa föstudaginn 22. janúar 2016 ekið bifreiðinni [...] óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 1600 ng/ml) um Ástún í Kópavogi, við hús nr. 2, þar sem lögregla hafði afskipti af ákærða.

[...]

Telst brot þetta varða við 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987 með áorðnum breytingum.

5. Nytjastuld, með því að hafa á tímabilinu frá þriðjudeginum 26. janúar 2016 til miðvikudagsins 27. janúar 2017, tekið bifreiðina [...] heimildarlaust við [...] í Kópavogi, og ekið henni víðsvegar um höfuðborgarsvæðið, en lögregla fann bifreiðina við [...] í Kópavogi 1. febrúar 2016.

[...]

Telst þetta varða við 1. mgr. 259. gr. almennra hegningarlaga nr. 19/1940.

6. Þjófnað, með því að hafa miðvikudaginn 3. febrúar 2016, í verslun Kostar, Dalvegi 10, Kópavogi, stolið kjöti og sælgæti, samtals að verðmæti kr. 5.543.

[...]

Telst brot þetta varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.“

Um málsatvik er skírskotað til framangreindrar ákæru.

Ákærði sótti ekki þing og boðaði ekki forföll, en í fyrirkalli sem gefið var út 4. þessa mánaðar og var birt A ásamt ákæru málsins á skráðu lögheimili ákærða 9. þessa mánaðar, var meðal annars tekið fram að sækti ákærði ekki þing, mætti hann búast við að dómur yrði lagður á málið að honum fjarstöddum, sbr. 1. mgr. 161. gr. laga um meðferð sakamála nr. 88/2008.

Dómurinn telur þannig sannað, með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af, þó þannig að ljóst er að í 5. tl. ákæruskjals er átt við dagsetninguna „27. janúar 2016“ en ekki „27. janúar 2017“ líkt og þar greinir. Að þessu gættu er ákærði sakfelldur fyrir öll brot sín og eru brotin réttilega heimfærð til refsiákvæða í ákærunni. Ákærði hefur því unnið sér til refsingar.

Ákærði er fæddur í [...] árið 1994. Samkvæmt framlögðu sakavottorði nær sakaferill hans aftur til ársins 2012, en 29. ágúst það ár var frestað útgáfu ákæru á hendur honum, skilorðsbundið í tvö ár, vegna þjófnaðar. Með sátt hjá lögreglustjóra 14. október 2014 gekkst hann undir greiðslu 140.000 króna sektar og sviptingu ökuréttar í tólf mánuði, fyrir að aka undir áhrifum ávana- og fíkniefna fyrr á því ári. Frá og með þeim degi hefur ákærði í fjórgang samþykkt greiðslur sekta með sáttum hjá lögreglustjóra vegna brota gegn lögum um ávana- og fíkniefni nr. 65/1974, nú síðast með sátt hjá lögreglustjóra 11. nóvember 2015. Brot ákærða samkvæmt fyrsta tölulið ákærunnar í máli þessu, framdi hann aðfararnótt 11. nóvember 2015, eða fyrir þann tíma er hann gekkst undir sáttina þann dag og ber því að gera honum hegningarauka við þá sátt að því er það brot varðar, sbr. 78. gr. almennra hegningarlaga nr. 19/1940. Önnur brot sem ákærði er nú sakfelldur fyrir, framdi hann hins vegar eftir þann tíma. Samkvæmt þessu og með hliðsjón af 77. gr. þeirra laga, þykir refsing hans hæfilega ákveðin fangelsi í þrjátíu daga, en rétt þykir að fresta fullnustu refsingarinnar og skal hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga. Á grundvelli 4. mgr. 77. gr. sömu laga, skal ákærði jafnframt greiða 600.000 krónur í sekt til ríkissjóðs, innan fjögurra vikna frá birtingu þessa dóms, en sæta ella fangelsi í 32 daga.

Með vísan til 1. og 6. mgr. 102. gr. umferðarlaga nr. 50/1987, verður ákærði jafnframt sviptur ökurétti í fjögur ár frá birtingu dóms þessa að telja.

Samkvæmt 1. mgr. 218. gr. laga nr. 88/2008 verður ákærði dæmdur til að greiða sakarkostnað málsins, samkvæmt framlögðu yfirliti um slíkan kostnað og með stoð í öðrum gögnum málsins, svo sem nánar greinir í dómsorði.

H-kk-nf Þ-kk-nf, aðstoðarmaður dómara, dæmir mál þetta.

D ó m s o r ð:

Ákærði, J-kk-nf H-kk-nf J-kk-nf, sæti fangelsi í þrjátíu daga, en fresta skal fullnustu refsingar og skal hún niður falla að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940.

Ákærði skal jafnframt greiða 600.000 krónur í sekt til ríkissjóðs, innan fjögurra vikna frá birtingu dóms þessa, en sæta ella fangelsi í 32 daga.

Ákærði er sviptur ökurétti í fjögur ár frá birtingu þessa dóms að telja.

Ákærði greiði 460.307 krónur í sakarkostnað.

H-kk-nf Þ-kk-nf